MERCEDES-BENZ เปิดตัวเอสยูวี 7 ที่นั่ง THE NEW GLE 2020 
Mercedes-Benz ขยันจัด เปิดตัวรถยนต์รุ่นใหม่ในกลุ่มเอสยูวี Mercedes-Benz GLE 300 d 4MATIC AMG Dynamic เครื่องยนต์ดีเซล 2.0 ลิตร เบาะโดยสาร 7 ที่นั่ง ตอบโจทย์ความต้องการของผู้บริหารที่ชอบไปทีเดียวพร้อมๆ กันหลายคน ฟีเจอร์ใหม่ที่เพิ่มเติมขึ้นมาเป็นครั้งแรก เพิ่มเบาะที่นั่งแถวที่ 3 จำนวน 2 ที่นั่ง ระบบมัลติมีเดียแบบ MBUX (Mercedes-Benz User Experience) พัฒนามาจากนวัตกรรม AI บริการ Mercedes me connect เชื่อมต่อระหว่างลูกค้า รถยนต์ Mercedes-Benz และผู้จำหน่ายอย่างเป็นทางการ,Mercedes-Benz GLE 300 d 4MATIC AMG Dynamic รุ่นนำเข้าราคา 6,060,000 บาท,Mercedes-Benz เริ่มทำการตลาดรถยนต์ในกลุ่มเอสยูวีระดับพรีเมียมขึ้นเป็นครั้งแรก ในปีพ.ศ. 2540 ผ่านการเปิดตัว M-Class ซึ่งสร้างปรากฏการณ์ครั้งยิ่งใหญ่ไปทั่วโลก ด้วยการรถอเนกประสงค์แบบออฟโรดรุ่นนี้มากถึงสองล้านคัน สำหรับรถยนต์ GLE เปิดตัวสู่สาธารณะเป็นครั้งแรกในปี พ.ศ.2558 โดยวางตำแหน่งเป็นเอสยูวีในตระกูล E-Class ซึ่งรถยนต์รุ่นนี้ถือเป็นรถยนต์ตระกูลเอสยูวีที่ขายดีที่สุดในประวัติศาสตร์ของ Mercedes-Benz ,Mercedes-Benz นำเสนอรถยนต์ในตระกูลเอสยูวีทั้งหมด 7 รุ่น ได้แก่ GLA, GLC, GLC Coupé, GLE, GLE Coupé, GLS และ G-Class ซึ่งทุกรุ่นได้รับการตอบรับเป็นอย่างดี จากการที่ผู้คนมากกว่าห้าล้านคนทั่วโลกเลือกซื้อเพื่อเป็นเจ้าของ โดยรถยนต์กลุ่มเอสยูวีถือเป็นเสาหลักสำคัญที่สนับสนุนการเติบโตของแบรนด์ Mercedes-Benz ,Mercedes-Benz GLE 300 d 4MATIC AMG Dynamic ถือเป็นยานยนต์ตระกูลเอสยูวี สะท้อนตัวตนในฐานะรถยนต์สไตล์ออฟโรดที่พร้อมลุยในเส้นทางทุรกันดาร ห้องโดยสารหรูหราทันสมัยด้วยการเพิ่มเติมหลากหลายฟังก์ชั่นและฟีเจอร์ใหม่เพื่อเอาใจแฟนดาวสามแฉกโดยเฉพาะ ระบบมัลติมีเดียแบบ MBUX (Mercedes-Benz User Experience) สามารถเชื่อมโยงผู้ขับขี่เข้ากับเทคโนโลยีใหม่ของการเชื่อมต่อ เสมือนมีผู้ช่วยส่วนตัว ผ่านระบบการสั่งการด้วยเสียงที่สามารถจดจำข้อมูล และเรียนรู้พฤติกรรมการใช้งานต่างๆ ของผู้ขับขี่ เพื่อแจ้งเตือน หรือปรับเปลี่ยนรูปแบบการใช้งานให้ง่ายและเหมาะสม บริการ Mercedes me connect ที่มีความสามารถในการเชื่อมต่อระหว่างเจ้าของรถ Mercedes-Benz กับผู้จำหน่ายอย่างเป็นทางการได้เพียงปลายนิ้วสัมผัส เบาะนั่งแถวที่ 3 สำหรับผู้โดยสาร 2 คน ทำให้รถยนต์ The GLE สามารถบรรจุผู้โดยสารสูงสุดได้ถึง 7 ที่นั่ง พร้อมยังปรับเปลี่ยนรูปแบบได้หลากหลายตามต้องการ,ข้อมูลผลิตภัณฑ์ Mercedes-Benz GLE 300 d 4MATIC AMG Dynamic,ดีไซน์ภายนอก,new GLE เป็นผลลัพธ์จากการผสมผสานที่ลงตัวของคุณสมบัติการขับใช้งานในชีวิตประจำวัน ไม่ว่าจะขับในเมืองหรือเดินทางไกล Mercedes-Benz ให้ความสำคัญด้านงานออกแบบเพื่อเน้นเพียงองค์ประกอบที่สำคัญที่สุดของตัวรถ การสร้างผลิตภัณฑ์ยานยนต์ให้สวยงามเหนือกาลเวลา การใช้เทคโนโลยีงานออกแบบขั้นสูง และคุณภาพของงานประกอบ,สัดส่วนของตัวรถจะเป็นแบบฐานล้อยาว มีระยะจากกันชนถึงดุมล้อสั้น และใช้ยางขนาดใหญ่ที่เหมาะสมกับการใช้งานในทุกสภาพถนน นักออกแบบของเมอร์เซเดส-เบนซ์ ยังคงยึดปรัชญาการออกแบบ Sensual purity โดยมีการปรับส่วนที่เป็นเหลี่ยมมุมต่างๆ ของตัวถังให้มีความโดดเด่นและสอดรับกับทั้งลักษณะตัวถังและแพลตฟอร์มของรถมากขึ้น ส่วนหน้าของรถยนต์ The GLE ติดตั้งกระจังหน้าลาย 6 เหลี่ยมที่ยกตัวสูง แผ่นกันกระแทกชุบโครเมี่ยมสอดรับกับฝากระโปรงหน้าที่มีช่องรับอากาศ powerdomes ชุดไฟหน้าทำงานด้วยระบบอัตโนมัติ MULTIBEAM LED ไฟส่องทางใต้กระจกมองข้างเป็นรูปตราสัญลักษณ์ Mercedes-Benz เมื่อมองจากด้านข้าง เสาซีออกแบบให้กว้างขึ้น ซึ่งถือเป็นเอกลักษณ์ทางการออกแบบของรถยนต์ตระกูล The GLE เป็นองค์ประกอบสำคัญสำหรับการเสริมสมดุลให้กับตัวรถ AMG Bodystyling รอบคัน ทั้งกันชนหน้า-กันชนหลัง-สเกิร์ตข้าง ล้ออัลลอยดีไซน์สปอร์ตจาก AMG แบบ Multi-spoke ขนาด 21 นิ้ว ซึ่งล้อทั้งสี่จะอยู่ในซุ้มล้อที่เป็นวงโค้งสวยงาม ด้านท้ายของรถมีลักษณะแผ่กว้างและดูทรงพลัง โดยมีจุดเริ่มต้นจากเสาซีทอดมาถึงไฟหลัง เมอร์เซเดส-เบนซ์ ยังติดตั้งแผ่นสะท้อนแสงด้านหลังในตำแหน่งที่ต่ำลงกว่าเดิมเพื่อสร้างลูกเล่นให้ไฟหลังดูมีลักษณะราบเรียบยิ่งขึ้น,ดีไซน์ภายใน, เป็นการผสานเข้าด้วยกันของความสง่างาม ฐานล้อของ Mercedes-Benz GLE 300 d 4MATIC AMG Dynamic มีความยาวถึง 2,995 มิลลิเมตร ซึ่งเพิ่มขึ้น 80 มิลลิเมตรจากรุ่นก่อนหน้า ห้องโดยสารภายในตกแต่งด้วยโครเมียม ด้านบนของคอนโซลหน้า (dashboard) และด้านบนของแผงประตูหุ้มด้วยหนัง ARTICO พวงมาลัยมัลติฟังก์ชันแบบสปอร์ตหุ้มหนัง Nappa พร้อมปุ่มควบคุมแบบ Touch Control เบาะนั่งหุ้มหนัง Nappa โดยเบาะนั่งคู่หน้าปรับระดับด้วยระบบไฟฟ้า พร้อมหน่วยบันทึกความจำ เบาะนั่งแถวที่สองที่สามารถปรับองศาการเอนของพนักพิงและพับเบาะได้ง่าย ด้วยระบบไฟฟ้าแบบ 1/3 และ 2/3 สามารถปรับเพิ่มพื้นที่วางขาได้มากถึง 69-1,049 มิลลิเมตร เพื่อสามารถเข้าไปถึงแถวที่สามได้สะดวก Mercedes-Benz เป็นแบรนด์แรกของโลกที่นำเสนอฟังก์ชันนี้ในกลุ่มรถยนต์เอสยูวี ความจุของห้องเก็บสัมภาระด้านหลังเมื่อยังไม่พับเบาะ 855 ลิตร และ 2,055 ลิตร เมื่อพับเบาะแถวที่สองและแถวที่สามลง หลังคากระจกพาโนรามิคซันรูฟ เลื่อนเปิด-ปิดได้ด้วยระบบไฟฟ้า,เครื่องยนต์และระบบส่งกำลัง,เครื่องยนต์ดีเซลรุ่นใหม่ล่าสุด เป็นเครื่องยนต์ขนาดกะทัดรัดแบบแถวเรียง 4 สูบ รหัส OM654 ความจุแค่ 1,950 ซีซี. ระบบอัดอากาศติดตั้งเทอร์โบคู่ พร้อมชุดลดอุณหภูมิอินเตอร์คูลเลอร์ ความกว้างกระบอกสูบ 82.0 มิลลิเมตร ช่วงชัก 92.3 มิลลิเมตร อัตราส่วนกำลังอัด 15.5:1 ให้กำลังสูงสุด 245 แรงม้า แรงบิดสูงสุด 500 นิวตันเมตร ระบบส่งกำลังติดตั้งเกียร์อัตโนมัติ 9G-Tronic ระบบขับเคลื่อนสี่ล้อ 4MATIC,ระบบความสะดวกและการสื่อสาร มาพร้อมระบบมัลติมีเดีย MBUX (Mercedes-Benz User Experience) จอแสดงผลความละเอียดสูงแบบ Digital widescreen cockpit ขนาดใหญ่12.3 นิ้ว จำนวน 2 จอต่อเนื่องกัน โดยสามารถเปลี่ยนรูปแบบแสดงผลของหน้าจอเพื่อสร้างบรรยากาศแห่งการขับขี่ที่หลากหลาย ใช้ง่ายเพียงแค่ปลายนิ้วด้วยระบบสัมผัสสำหรับหน้าจอแสดงผลข้อมูลส่วนกลาง รวมถึงระบบสั่งงานด้วยเสียง สามารถประมวลผลประโยคที่ใกล้เคียงกับคำสั่งทั่วไปได้ เพียงพูดว่า Hey Mercedes และตามด้วยคำสั่งเช่น Im cold ระบบจะทำการปรับอุณหภูมิให้เหมาะสมพร้อมทั้งจดจำ และเรียนรู้การสั่งงานจากคนขับ เพื่อสร้างความเชื่อมโยงระหว่างเจ้าของกับรถ ,ระบบแสดงผลข้อมูลการขับขี่บนกระจกบังลมหน้า (Head-up display) เข้าถึงข้อมูลการขับขี่ที่สำคัญโดยไม่ต้องละสายตาจากถนน โดยระบบจะแสดงข้อมูลในระดับสายตาที่ผู้ขับขี่สามารถมองเห็นได้ชัดเจน และสามารถปรับความเข้มของการแสดงผล ปรับตำแหน่งของการแสดงผล และปิดระบบได้หากไม่ต้องการใช้งาน ระบบเสียงรอบทิศทาง Burmester® ฟังก์ชันเชื่อมต่อโทรศัพท์มือถือระบบปฏิบัติการ iOS และ Android (Apple CarPlay™ & Android Auto) ช่อง USB Type C บริเวณที่นั่งทุกแถว ระบบควบคุมและสั่งงานด้วย Touchpad ที่วางแก้วน้ำแบบควบคุมอุณหภูมิ และไฟเรืองแสงล้อมรอบห้องโดยสารแบบ 64 สี (ambient lighting),โGLE 300 d 4MATIC AMG Dynamic มาพร้อมกับบริการ Mercedes me connect ฟีเจอร์ใหม่ เช่น,Mercedes-Benz emergency call system บริการที่จะคอยช่วยเหลือเมื่อเกิดสถานการณ์ฉุกเฉิน หรือในขณะที่ประสบอุบัติเหตุ ระบบจะทำการติดต่อไปยัง Emergency Customer Contact Center ศูนย์บริการฉุกเฉิน ที่จะช่วยประสานงานด้านความปลอดภัย ,ระบบวิเคราะห์สภาพรถยนต์ Telediagnostics ด้วยบริการ Remote Retrieval of Vehicle Status ที่จะคอยรายงานสถานะของรถยนต์ไปยัง Mercedes me และด้วยบริการ Telediagnostics ที่จะคอยส่งข้อมูลและสถานะของรถยนต์ไปยังศูนย์บริการที่คุณเลือกเมื่อตรวจพบความเสียหายเพื่อให้คุณได้รับการซ่อมบำรุงที่รวดเร็วและแม่นยำ,ระบบแผนที่นำทาง Navigation System ระบบนำทางพร้อม Live Traffic Information แบบออนไลน์ สามารถป้อนข้อมูลที่ต้องการผ่านทัชแพด,ระบบตั้งค่ารถยนต์ (Pre-installation for Vehicle Set-up) และระบบสตาร์ทเครื่องยนต์พร้อมเปิดระบบปรับอากาศภายในห้องโดยสารด้วยโทรศัพท์มือถือ ,ระบบ Remote Door Lock/Unlock สามารถล็อกรถได้จากทุกที่ทั่วโลก หมดความกังวลเรื่องความปลอดภัยและมั่นใจได้ว่ารถจะอยู่ในการควบคุมตลอดเวลาเตรียมพร้อมก่อนออกเดินทางกับความสบายในแบบที่คุณควบคุมได้ด้วยระบบ Remote Engine Start ช่วยให้สตาร์ทพร้อมเปิดระบบปรับอากาศ,ระบบ Parked Vehicle Locator แสดงตำแหน่งของรถยนต์ภายในรัศมี 1.5 กิโลเมตร ค้นหารถที่จอด Vehicle Tracker ระบบที่ติดตามตำแหน่งรถยนต์ผ่าน GPS และยังมีระบบ Geofencing ฟังก์ชันที่ช่วยจำกัดพื้นที่การขับขี่ ,ระบบความปลอดภัยของ The new GLE ,ระบบช่วยรักษาระยะห่างจากรถที่อยู่ด้านหน้า (Active Distance Assist DISTRONIC) ซึ่งทำงานโดยใช้สัญญาณเรดาร์ที่ติดตั้งบริเวณกระจังหน้าในการคำนวณระยะห่างที่ปลอดภัยจากรถคันหน้าที่สัมพันธ์กับความเร็วของรถในขณะนั้น และลดความเร็วของรถโดยอัตโนมัติ รวมทั้งช่วยเบรกด้วยระดับแรงเบรกประมาณ 50% ของแรงเบรกปกติ เพื่อรักษาระยะห่างตามที่ผู้ขับขี่กำหนด,ระบบช่วยเตือนเมื่อมีรถอยู่ในจุดบอดสายตา (Blind Spot Assist) ที่ช่วยลดความเสี่ยงจากการชนกับรถยนต์หรือจักรยานยนต์คันอื่นที่อยู่ในจุดอับสายตาในขณะที่กำลังจะเปลี่ยนช่องจราจร,ระบบช่วยรักษารถให้อยู่ในช่องทาง (Active Lane Keeping Assist) ระบบที่ช่วยลดความเสี่ยงต่ออุบัติเหตุที่มีสาเหตุมาจากการเปลี่ยนช่องจราจรโดยไม่ได้ตั้งใจ ซึ่งระบบนี้จะทำงานโดยการใช้สัญญาณเรดาร์ ในการตรวจจับช่องจราจรและรถยนต์ที่อยู่ในช่องจราจรอื่น หากระบบตรวจพบความเสี่ยงที่จะชนกับรถยนต์คันอื่น ระบบจะช่วยดึงรถกลับเข้าสู่ช่องจราจรเดิมโดยอัตโนมัติด้วยการเบรกล้อฝั่งที่อยู่ตรงข้ามกับรถยนต์ที่ตรวจจับได้,ระบบช่วยเบรกแบบแอคทีฟ (Active Brake Assist) ,ระบบรักษาสมดุลของตัวรถเมื่อมีลมมาปะทะด้านข้าง (Crosswind assist) ,โปรแกรมควบคุมการทรงตัวอัตโนมัติ ESP® (Electronic Stability Program) ,ระบบป้องกันล้อหมุนฟรี ASR (Acceleration skid control) ,ระบบป้องกันล้อล็อก ABS (Anti-lock braking system), กล้องแสดงภาพรอบทิศทาง Electronic Traction System 4ETS สำหรับรถยนต์ขับเคลื่อน 4 ล้อ และระบบความปลอดภัยอื่นๆ ,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
Mercedes-Benz GLE 300 d 4MATIC AMG Dynamic เครื่องยนต์ดีเซล 2.0 ลิตร เทอร์โบคู่ 245 แรงม้า ราคานำเข้า 6,060,000 บาท
Mercedes-Benz,Mercedes-Benz New GLE,Mercedes-Benz GLE 300 d 4MATIC,อาคม รวมสุวรรณ